b'\n_START_ARTICLE_\nEmma Watson\n_START_SECTION_\nBiografija\n_START_PARAGRAPH_\nGim\xc4\x97 1990\xc2\xa0m., baland\xc5\xbeio 15 d., Pary\xc5\xbeiuje brit\xc5\xb3 teisinink\xc5\xb3 Jacqueline Luesby ir Chris\xe2\x80\x99o Watsono \xc5\xa1eimoje. Pranc\xc5\xabzijoje Emma gyveno iki tol, kol jai su\xc4\x97jo penkeri metai. Tuomet d\xc4\x97l t\xc4\x97v\xc5\xb3 skyryb\xc5\xb3 kartu su mama ir jaunesniu broliu Aleksu persik\xc4\x97l\xc4\x97 gyventi \xc4\xaf Oksford\xc5\xa1yr\xc4\x85._NEWLINE_Gr\xc4\xaf\xc5\xbeusi \xc4\xaf Anglij\xc4\x85, Emma prad\xc4\x97jo lankyti Lynam\xe2\x80\x99s, presti\xc5\xbein\xc4\xaf Oksfordo, Dragon mokyklos vaik\xc5\xb3 dar\xc5\xbeel\xc4\xaf, kur susidom\xc4\x97jo poezija, taip pat pasirodym\xc5\xb3 menu. Jos talentas buvo greitai pasteb\xc4\x97tas ir jau b\xc5\xabdama septyneri\xc5\xb3 met\xc5\xb3, laim\xc4\x97jo Daisy Pratt poezijos konkurs\xc4\x85._NEWLINE_1998\xc2\xa0m. b\xc5\xabdama a\xc5\xa1tuoneri\xc5\xb3, Emma prad\xc4\x97jo lankyti Dragon mokykl\xc4\x85, kur ji aktyviai dalyvavo mokslo srityje, buvo svarbi mokyklos debat\xc5\xb3 komandai. Visa tai Emma suderino su savo menine veikla, bei sportu\xc2\xa0\xe2\x80\x93 \xc5\xbeol\xc4\x97s rieduliu. Taip pat i\xc5\xa1ry\xc5\xa1k\xc4\x97jo jos talentas vaidinti._NEWLINE_Kai Emmai tebuvo devyneri, ji, kartu su dar keliais mokiniais buvo pasirinkta tarp kandida\xc4\x8di\xc5\xb3 \xc4\xaf Hermionos \xc4\xaekyr\xc4\x97l\xc4\x97s vaidmen\xc4\xaf. Atrankos komanda nar\xc5\xa1\xc4\x97 mokyklas ir aplankydavo tas, kurios tur\xc4\x97jo ger\xc4\x85 aktoryst\xc4\x97s b\xc5\xabrel\xc4\xaf. Emma m\xc4\x97go Hario Poterio knygas, o jos m\xc4\x97gstamiausias herojus ir buvo Hermiona \xc4\xaekyr\xc4\x97l\xc4\x97._NEWLINE_Emmos t\xc4\x97vai atsargiai band\xc4\x97 Emm\xc4\x85 paruo\xc5\xa1ti, jog jos \xc5\xa1ansai ma\xc5\xbei, kad nes\xc4\x97km\xc4\x97s atveju ji labai nenusivilt\xc5\xb3. Vien\xc4\x85 rugpj\xc5\xab\xc4\x8dio pirmadienio ryt\xc4\x85, po a\xc5\xa1tuoni\xc5\xb3 patikrinim\xc5\xb3, Emma dar kart\xc4\x85 buvo pakviesta \xc4\xaf Leavesdeno studij\xc4\x85. Ji man\xc4\x97, jog dar vienam patikrinimui, bet re\xc5\xbeisierius Davidas Heymanas (David Heyman)pasak\xc4\x97 jog ji gavo vaidmen\xc4\xaf ir supa\xc5\xbeindino su kitais dviem pagrindiniais aktoriais\xc2\xa0\xe2\x80\x93 11 met\xc5\xb3 Danieliu Radcliffu (Daniel Radcliffe), kuris gavo Hario Poterio vaidmen\xc4\xaf, bei su 12 met\xc5\xb3 Rupertu Grintu (Rupert Grint), kuris vaidina Ron\xc4\xaf Vizl\xc4\xaf_NEWLINE_Emmos debiutas did\xc5\xbeiuosiuose ekranuose \xc4\xafvyko 2000-\xc5\xb3j\xc5\xb3 spalio m\xc4\x97nes\xc4\xaf, pa\xc4\x8diame pirmame Hario Poterio filme:,,Haris Poteris ir I\xc5\xa1minties Akmuo\xe2\x80\x98\xe2\x80\x98.Taip pat ji vaidino kituose 7-iuose Hario Poterio filmuose:,, Haris Poteris ir Paslap\xc4\x8di\xc5\xb3 Kambarys\xe2\x80\x98\xe2\x80\x98 ,,Haris Poteris ir Azkabano Kalinys\xe2\x80\x98\xe2\x80\x98;,,Haris Poteris ir Ugnies Taur\xc4\x97\xe2\x80\x98\xe2\x80\x98;,,Haris Poteris ir Fenikso Brolija\xe2\x80\x98\xe2\x80\x98;bei ,,Haris Poteris ir Netikras Princas\xe2\x80\x98\xe2\x80\x98;,, Haris Poteris ir Mirties Relikvijos. Pirma dalis\xe2\x80\x98\xe2\x80\x98;,,Haris Poteris ir Mirties Relikvijos. Antra dalis\xe2\x80\x98\xe2\x80\x98._NEWLINE_Hario Poterio filmai tapo viso pasaulio daugiausiai susidom\xc4\x97jimo sulaukusiais filmais. Emmos pasirodymai taip pat buvo s\xc4\x97kmingi ir ji laim\xc4\x97jo kelis apdovanojimus, tarp kuri\xc5\xb3 AOL Moviegoer\xe2\x80\x99s Geriausios aktor\xc4\x97s apdovanojimas (vos nepavyko \xc5\xa1io apdovanojimo gauti antr\xc4\x85 kart\xc4\x85, deja antr\xc4\x85 kart\xc4\x85 ji liko antra), Finikso Film\xc5\xb3 Kritikos Draugijos apdovanojim\xc4\x85 kaip geriausios jaunosios aktor\xc4\x97s ir 2007 metais, tur\xc4\x97jo garb\xc4\x99 b\xc5\xabti i\xc5\xa1rinktai \xc4\xaf ITV Nacionalinius Film\xc5\xb3 Apdovanojimus. Taip pat ji buvo jauniasia visu laik\xc5\xb3 aktor\xc4\x97, kuri buvo ant Teen Vogue (2005) ir Tatler (2007) \xc5\xbeurnal\xc5\xb3 vir\xc5\xa1eli\xc5\xb3 ir Emma buvo pakviesta kalb\xc4\x97ti \xc4\xaf pasaulin\xc4\x97s \xc5\xa1lov\xc4\x97s Oksfordo Unij\xc4\x85._NEWLINE_Tuo metu kai filmavosi, Emma tur\xc4\x97jo suderinti savo moksl\xc5\xb3 laik\xc4\x85. Ji prat\xc4\x99s\xc4\x97 studijas Dragon mokykloje, bei \xc4\xafstojo \xc4\xaf Headington\xe2\x80\x99o mokykl\xc4\x85. Emma i\xc5\xa1liko gera sportininke, aktore, bei gera mokine. Geriausiai jai sek\xc4\x97si dail\xc4\x97, angl\xc5\xb3 kalba, bei geografija._NEWLINE_Ne per seniausiai Emma pirm\xc4\x85 kart\xc4\x85 \xc4\xafgarsino Princes\xc4\x99 Pea. Tai \xc5\xa1eimyninis animacinis filmas kino teatruose pasirod\xc4\x97 2009 met\xc5\xb3 gruod\xc5\xbeio m\xc4\x97nes\xc4\xaf. \xc5\xa0\xc4\xaf animacin\xc4\xaf film\xc4\x85 \xc4\xafgarsino daug garsi\xc5\xb3 aktori\xc5\xb3, tarp kuri\xc5\xb3 Dustin\xe2\x80\x99as Hoffman\xe2\x80\x99as, Sigourney Weaver ir Matthew Broderick. Emma su d\xc5\xbeiaugsmu pri\xc4\x97m\xc4\x97 pasi\xc5\xablym\xc4\x85 \xc4\xafgarsinti vien\xc4\x85 i\xc5\xa1 \xc5\xa1io animacinio filmo heroj\xc5\xb3.'